Μαρίκα Μητσοτάκη

Η Μαρίκα Μητσοτάκη (29 Νοεμβρίου 1930 - 6 Μαΐου 2012), το γένος Γιαννούκου, ήταν σύζυγος του Κωνσταντίνου Μητσοτάκη, πρώην Πρωθυπουργού και επίτιμου προέδρου του κόμματος της Νέας Δημοκρατίας. Ήταν μητέρα της Δημάρχου Αθηναίων και Υπουργού Εξωτερικών, Ντόρας Μπακογιάννη, καθώς και του Πρωθυπουργού, Κυριάκου Μητσοτάκη.

 Βιογραφία 
Ήταν γόνος της ευκατάστατης οικογένειας Γιαννούκου και σύζυγος του Κωνσταντίνου Μητσοτάκη από το 1953. Κατά τη διάρκεια της πρωθυπουργίας του συζύγου της (1990-1993) απασχόλησε πολλές φορές την κοινή γνώμη μέσα από δημοσιεύματα του τύπου καθώς θεωρούνταν ότι η επιρροή που ασκούσε στο σύζυγό της επεκτεινόταν και σε θέματα θεσμικά, όπως την επιλογή ή απομάκρυνση υπουργών. Χαρακτηριστικό παράδειγμα υπήρξε η σύγκρουσή της με τον τότε Υπουργό Βιομηχανίας Σταύρο Δήμα το 1991.Δ. Μητρόπουλος, Αγιογραφίες - Ο Κορίνθιος (Τα Νέα, 02/03/2005)

Η Μαρίκα Μητσοτάκη μαζί με το σύζυγο της ήταν κάτοχοι μιας ιδιαιτέρως πλούσιας αρχαιολογικής συλλογής.Η συλλογή περιλαμβάνει 1.062 αρχαία αντικείμενα, τα οποία χρονολογούνται από το τέλος της 4ης χιλιετίας π.Χ. μέχρι τον 3ο αιώνα μ.Χ.. Είχε απασχολήσει ιδιαιτέρως τα ΜΜΕ τη δεκαετία του 1990, καθώς είχε υποστηριχθεί ότι πολλά αντικείμενά της προέρχονται από λαθρανασκαφές (Επιστρέφουν στο Kράτος τα Aρχαία της Συλλογής Μητσοτάκη , In.Gr). Η συλλογή αυτή επέστρεψε οριστικά στο κράτος από το ζεύγος Μητσοτάκη και τοποθετήθηκε στο Μουσείο Χανίων το 2000, αν και κάποια κομμάτια της είχαν ήδη επιστρέψει νωρίτερα από τους κατόχους τους.Α.Θ. Βασιλάκης, Η Επιγραφή Γραμμικής Α' σε Χάλκινη Φιάλη του Μουσείου Χανίων* Macedonian Press Agency, Δωρεά Κ. Μητσοτάκη στο Αρχαιολογικό Μουσείο Χανίων 

Στις 17 Απριλίου 2012 η Μαρίκα Μητσοτάκη εισήχθη στο Ευγενίδειο Θεραπευτήριο λόγω σοβαρών προβλημάτων υγείας που αντιμετώπιζε, πέρα από τα κινητικά που είχε αποκτήσει λόγω της πολιομυελίτιδας, από την οποία προσεβλήθη σε νεαρή ηλικία. Απεβίωσε στις 6 Μαΐου του 2012, ανήμερα των βουλευτικών εκλογών στην Ελλάδα.Πέθανε η Μαρίκα Μητσοτάκη. Πρώτο Θέμα online. 6 Μαΐου 2012. Ανακτήθηκε την 6 Μαΐου 2012

Παραπομπές

 Βιβλιογραφία 
 Συνταγές... με ιστορία, εκδ. Λιβάνη, 2011, σσ. 168, ISBN 978-960-14-2474-3

 Εξωτερικοί σύνδεσμοι 
 «Μαρίκα Μητσοτάκη: Το αλάτι και πιπέρι μιας πετυχημένης ζωής»

Κατηγορία:Έλληνες συγγραφείς του 20ού αιώνα
Κατηγορία:Σύζυγοι Ελλήνων Πρωθυπουργών
Κατηγορία:Οικογένεια Βενιζέλου
Μαρικα